**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

(ďalej len „zmluva“)

**Článok I.**

**Zmluvné strany**

**Objednávateľ**: **Univerzita Komenského v Bratislave**

Sídlo: Šafárikovo nám. 6, 814 99 Bratislava

Štatutárny orgán: prof. JUDr. Marek Števček, PhD., rektor

IČO: 00 397 865

DIČ: 2020845332

IČ DPH: SK 202 084 5332

Osoby oprávnené konať

* vo veciach zmluvy: prof. JUDr. Marek Števček, PhD., rektor
* vo veciach realizácie zmluvy: Ing. Ladislav Vanda

(ďalej len **„objednávateľ“**)

a

**Zhotoviteľ:**

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Osoby oprávnené konať

* vo veciach zmluvy:
* vo veciach realizácie zmluvy:

Spoločnosť zapísaná v Obchodnom registri:

Kontaktná osoba:

Telefón:

E-mail:

(ďalej len **„zhotoviteľ“**)

(ďalej spolu aj ako **„zmluvné strany“** a jednotlivo ako **„zmluvná strana“)**

**Preambula**

Táto zmluva je výsledkom procesu verejného obstarávania podlimitnej zákazky v súlade so ZVO na uskutočnenie stavebných prác s názvom: **,,****Výmena podláh na 12 blokoch AD, VŠM Ľ. Štúra Mlyny, UK – blok M a maľovanie bloku M na AD“**zverejnenej vo vestníku verejného obstarávania číslo 171/2022 zo dňa 02.08.2022 pod značkou 35514-WYP.

**Článok II.**

**Predmet zmluvy**

1. Predmetom tejto zmluvy je záväzok zhotoviteľa zhotoviť dielo – **„Výmena podláh na 12 blokoch AD, VŠM Ľ. Štúra Mlyny, UK – blok M a maľovanie bloku M na AD“** , podľa tejto zmluvy.
2. Predmet zmluvy je definovaný najmä nasledovnými dokumentami:
* výkazom výmer
* zadávacími podmienkami objednávateľa obsiahnutými v zverejnených súťažných podkladoch v rámci procesu verejného obstarávania
* ponukou zhotoviteľa predloženou vo verejnom obstarávaní
* časovým a vecným harmonogramom stavebných a maliarskych prác
* opisom predmetu zákazky
1. Zhotoviteľ sa zaväzuje dodať a zrealizovať pre objednávateľa dielo podľa podmienok dohodnutých v zmluve riadne, včas a bez vád a nedorobkov a zhotovené dielo odovzdať objednávateľovi protokolom o odovzdaní a prevzatí diela v zodpovedajúcej kvalite. Objednávateľ sa zaväzuje zaplatiť dohodnutú cenu za riadne a včas vykonané dielo v súlade s čl. IV, čl. V a všetkými prílohami, ktoré tvoria neoddeliteľnú súčasť tejto zmluvy.
2. Zhotoviteľ sa zaväzuje vykonať dielo vo vlastnom mene, na vlastnú zodpovednosť pri dodržaní všetkých (kvalitatívnych, kvantitatívnych a technických) podmienok. Predmet zmluvy musí byť vykonaný v súlade s STN, STN EN a súvisiacimi technickými a právnymi predpismi, vrátane príslušných všeobecne záväzných nariadení samosprávy (najmä VZN mestskej časti Bratislava – Karlova Ves), ako aj pokynmi a internými predpismi objednávateľa, s ktorými bol zhotoviteľ oboznámený.

**Článok III.**

**Termíny plnenia a miesto zhotovenia diela**

1. Zhotoviteľ sa zaväzuje vykonať dielo nasledovne:
* do: 90 dní odo dňa doručenia elektronickej výzvy na začatie prác, pričom v rámci tejto lehoty prebehne aj odovzdanie staveniska.

 Miesto dodania:

Univerzita Komenského v Bratislave – Rektorát

Mlyny UK

Átriové domky, blok M

Staré Grunty 36

841 04 Bratislava

parcela č. 2929 k.ú Karlova Ves

1. Práce možno realizovať počas pracovných dní od 07:00 hod do 18:00 hod a soboty od 8:00 do 18:00 hod, v nedeľu je možné realizovať iba nehlučné práce (počas štátnych sviatkov nie je možné realizovať stavebnú činnosť a tieto dni nebudú zaratávané do celkovej lehoty dodania predmetu zmluvy).
2. V prípade, že sa počas realizácie diela ukáže potreba zmeny objemového alebo konštrukčného charakteru, alebo naviac prác oproti pôvodne dohodnutému rozsahu prác, musia byť zaznamenané v stavebnom denníku a budú riešené v dodatku k tejto zmluve v súlade so ZVO.

Tieto práce budú ocenené nasledovne:

1. pre úhradu takých druhov naviac prác, ktorých ocenenie bolo realizované v niektorej z položiek rozpočtu v rámci predkladanej ponuky, budú objednávateľom akceptované cenové podmienky dohodnuté v zmluve pre obstarávaný predmet (ide o taký druh prác, ktorý bol oceňovaný v rámci pôvodnej ponuky zhotoviteľa).
2. pre taký druh naviac prác, ktorý nebol oceňovaný v pôvodnej ponuke, musí zhotoviteľ výšku ceny samostatne dohodnúť s objednávateľom nasledovným spôsobom:
	1. ak nie je možné stanoviť cenu položky podľa predchádzajúceho ods. 3 tohto článku, písm. a), použije sa pre stanovenie ceny položky cenník CENEKON pre stavebné práce s použitím zľavy 10%, alebo
	2. ak nie je možné stanoviť cenu položky podľa predchádzajúceho písmena i., zhotoviteľ je povinný do 5 dní od výzvy objednávateľa vykonanej zápisom do stavebného denníka, predložiť objednávateľovi na odsúhlasenie tri cenové ponuky tretích osôb so špecifikáciou jednotkových cien/hodinových zúčtovacích sadzieb, z ktorých je objednávateľ oprávnený akceptovať cenovú ponuku s najnižšou cenou a zhotoviteľ je akceptáciou tejto cenovej ponuky objednávateľom viazaný. V prípade, ak objednávateľ nebude akceptovať žiadnu z predložených cenových ponúk zhotoviteľom, je tento oprávnený sám predložiť cenové ponuky tretích osôb so špecifikáciou jednotkových cien/hodinových zúčtovacích sadzieb, z ktorých je zhotoviteľ povinný akceptovať cenovú ponuku s najnižšou cenou a zhotoviteľ je touto cenovou ponukou viazaný.
3. V prípade naviac prác podľa bodu 3 tohto článku:
4. stavbyvedúci bezodkladne vykoná zápis do stavebného denníka a bezodkladne o nich informuje technický dozor objednávateľa,
5. ihneď ako je to možné, najneskôr do piateho pracovného dňa sa k týmto naviac prácam písomne vyjadria oprávnení zástupcovia zmluvných strán cestou stavebného denníka alebo iným písomným záznamom (napr. zápisom z kontrolného dňa stavby), tieto naviac práce musia byť písomne odsúhlasené zástupcom objednávateľa,
6. všetky naviac práce musia byť riadne písomne zdôvodnené a potvrdené oprávnenými zástupcami zmluvných strán, pričom úhrada môže byť vykonaná až po potvrdení dodatku k zmluve.
7. Práce, ktoré zhotoviteľ nevykoná, vykoná bez písomného príkazu objednávateľa alebo odchylne od zadávacích podmienok, výkazu výmer a dojednaných zmluvných podmienok, objednávateľ neuhradí. Ak zhotoviteľ vykoná práce bez písomného príkazu objednávateľa alebo odchylne od projektovej dokumentácie a dojednaných zmluvných podmienok, na výzvu objednávateľa ich zhotoviteľ na vlastné náklady odstráni. V prípade, že ich na výzvu objednávateľa neodstráni, urobí tak objednávateľ na náklady zhotoviteľa.
8. V prípade, že objednávateľ a zhotoviteľ dosiahnu dohodu o nákladoch a ostatných bodoch navrhovaných zmien či naviac prác, zmluvné strany podpíšu dodatok k tejto zmluve.
9. Ak nebude v dodatku výslovne uvedená zmena termínov, neoprávňuje to zhotoviteľa k ich predĺženiu.
10. V prípade nepriaznivého počasia s negatívnym vplyvom na technologický postup a kvalitu diela, pre ktoré nemožno dielo vykonať v súlade s požiadavkami technických noriem a technologických predpisov a postupov upravujúcich postup pri týchto prácach a dodávkach, zmluvné strany túto skutočnosť objektívne posúdia, dohodnú sa na primeranom predĺžení termínu ukončenia diela a písomným dodatkom k zmluve dohodnú nový termín ukončenia diela. Tieto skutočnosti musia byť zaznamenané v stavebnom denníku. Akékoľvek náklady, ktoré vzniknú zhotoviteľovi predĺžením termínov uvedených v tejto zmluve (napr. nadčasy, práca na zmeny, zvýšené nasadenie strojov, neracionálny prísun materiálov, zvýšené pracovné nasadenie a pod.) nemožno vyúčtovať objednávateľovi a sú obsiahnuté v celkovej cene diela.
11. Dodržanie jednotlivých termínov plnenia zo strany zhotoviteľa je závislé od riadneho a včasného spolupôsobenia objednávateľa. Po dobu omeškania objednávateľa s poskytnutím spolupôsobenia, nie je zhotoviteľ v omeškaní so splnením termínu realizácie diela. Zhotoviteľ je však povinný upozorniť objednávateľa na potrebu poskytnutia spolupôsobenia dostatočne vopred elektronicky na emailovú adresu uvedenú v záhlaví tejto zmluvy, inak objednávateľ nie je v omeškaní s poskytnutím spolupôsobenia zhotoviteľovi.
12. Súčasťou tejto zmluvy o dielo je aj časový a vecný harmonogramom stavebných a maliarskych prác, ktorý tvorí prílohu č. 2 tejto zmluvy. Termíny uvedené v harmonograme sú pre zhotoviteľa záväzné.
13. V prípade omeškania objednávateľa s poskytnutím spolupôsobenia, sa termín realizácie diela primerane upraví o dobu, po ktorú bol objednávateľ v omeškaní, pričom tieto skutočnosti si zmluvné strany zachytia iba interným zápisom, nie je potrebné k tomu uzatvárať dodatok k zmluve.

**Článok IV.**

**Cena diela**

1. Cena za dielo je stanovená v zmysle zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Zmluvná cena pokrýva všetky ekonomicky oprávnené náklady zhotoviteľa vynaložené v súvislosti s uskutočnením diela, napr. náklady na obstaranie tovaru, doprava, iné súvisiace platby a primeraný zisk. V cene sú zahrnuté aj náklady spojené s reklamáciou diela počas záručnej doby. Súčasťou ceny je aj daň z pridanej hodnoty, príslušná spotrebná daň a pri dovážanom tovare aj clo a iné platby vyberané v rámci uplatňovania nesadzobných opatrení ustanovené osobitnými predpismi. Takisto sú v cene zarátané aj vedľajšie náklady na zriadenie a odstránenie staveniska, pomocných konštrukcií, dopravné náklady na stavenisku i mimo neho, poplatky za skládky, poistenie zodpovednosti za škodu, vykonanie predpísaných skúšok, zabezpečenie bezpečnosti a poriadku na stavbe a priľahlých používaných komunikáciách, odvoz a likvidáciu stavebného odpadu.

Zhotoviteľ môže bezodplatne vchádzať do areálu objednávateľa pri dovoze a následnej vykládke privezeného tovaru ako aj odborného personálu podľa potreby po dobu vykonávania samotného úkonu. Následne však po tomto úkone musí samotný dopravný prostriedok (osobný/nákladný) bezodkladne opustiť areál. V prípade záujmu môže ale zhotoviteľ využívať vyznačené odstavné plochy (parkovacie boxy) areálu na parkovanie svojich vozidiel (do 12 ton), a to za poplatok podľa aktuálne platných sadzieb Mlynov UK. Poplatok za parkovacie služby sa pre zhotoviteľom požadovanú dobu uhrádza vopred na administratíve (na RNP ŠD) - <https://mlyny.uniba.sk/sluzby/parkovanie/>.

1. Celková cena za dielo je:

Cena bez DPH: Eur

DPH 20%: Eur

Cena s DPH: Eur

Slovom:

1. Zmluvná cena za dielo je cenou konečnou v súlade s citovaným zákonom o cenách, t. j. nebude sa navyšovať o ďalšie náklady.
2. Objednávateľ zadrží zhotoviteľovi 5 % z celkovej ceny diela bez DPH, t. j. z každej vystavenej faktúry. Zádržné zabezpečuje odstránenie vád počas päťročnej záručnej doby.
3. Objednávateľ sa zaväzuje vrátiť zádržné na účet zhotoviteľa vždy na základe písomnej žiadosti zhotoviteľa nasledovne:

V prípade, ak zhotoviteľ odstráni všetky vady počas piatich rokoch záručnej doby, bude mu zádržné vo výške 5 % z celkovej ceny za dielo uvoľnené, na základe jeho písomnej žiadosti, do 15 dní odo dňa doručenia jeho písomnej žiadosti. V prípade, že sa vyskytnú počas záručnej doby vady diela a zhotoviteľ ich riadne a včas neodstráni, môže objednávateľ zabezpečiť ich odstránenie na náklady zhotoviteľa. Zmluvné strany sa dohodli, že pohľadávku, ktorá tým objednávateľovi vznikne môže objednávateľ jednostranne započítať so zádržným. V prípade započítania bude zhotoviteľovi vrátené zádržné predstavujúce sumu vo výške 5 % z ceny za dielo znížené o započítané pohľadávky. O uvoľnenie zádržného môže zhotoviteľ písomne požiadať najskôr po uplynutí piatich rokov záručnej doby a odstránení všetkých reklamovaných vád na základe písomnej žiadosti.

1. Inštitút zádržného umožňuje objednávateľ nahradiť predložením bankovej záruky poskytnutej bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“). V záručnej listine musí banka písomne vyhlásiť, že neodvolateľne, bez akýchkoľvek námietok uspokojí nároky objednávateľa vzniknuté v súvislosti s potrebou odstránenia vád vzniknutých počas päťročnej záručnej doby do výšky 5 % z celkovej ceny realizovaného diela bez DPH.
2. Doba platnosti a účinnosti bankovej záruky musí byť počas celého obdobia päťročnej záručnej doby. Zhotoviteľ je oprávnený predložiť bankovú záruku vo výške 5 % z každej vystavenej faktúry, alebo najneskôr spolu s vystavenou faktúrou predloží bankovú záruku vo výške 5 % z celého realizovaného diela.
3. Objednávateľ je oprávnený uspokojiť zo zádržného svoje nároky z vád diela, nároky na zaplatenie zmluvnej pokuty, náhradu škody a iné nároky, ktoré nebudú zhotoviteľom riadne a včas uspokojené.

**Článok V.**

**Platobné podmienky**

1. Práce budú faktúrované dvomi faktúrami – osobitne za výmenu podláh a osobitne za maliarske práce, na základe vopred odsúhlaseného súpisu skutočne vykonaných prác zmluvnými stranami (rozpísané položky jednotlivo s jednotkovými cenami). Zhotoviteľ predloží súpis skutočne vykonaných prác v papierovej podobe a zároveň aj vo formáte excel po ukončení prác a objednávateľ tento odsúhlasí alebo k nemu uvedie svoje výhrady najneskôr do 5 pracovných dní od predloženia tohto súpisu. V prípade, ak objednávateľ k súpisu skutočne vykonaných prác predloženému zhotoviteľom uvedie v lehote uvedenej v predchádzajúcej vete svoje výhrady a zhotoviteľ bezodkladne vykoná opravy a predloží objednávateľovi opravený súpis skutočne vykonaných prác, objednávateľ tento opravený súpis skutočne vykonaných prác odsúhlasí alebo k nemu uvedie svoje výhrady najneskôr do 2 pracovných dní od predloženia tohto opraveného súpisu. Súpis skutočne vykonaných prác podpisuje za objednávateľa jeho zástupca. Faktúra bude vystavená až po schválení súpisu vykonaných prác objednávateľom. Objednávateľ neposkytuje zálohy ani preddavky.
2. Splatnosť faktúry je 30 dní odo dňa jej doručenia na adresu objednávateľa.
3. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov.
4. Ak faktúra nebude v súlade s platnými právnymi predpismi, budú v nej uvedené nesprávne údaje alebo nebude obsahovať všetky požadované náležitosti uvedené v ods. 1 tohto článku, je to dôvod na odmietnutie faktúry a jej vrátenie zhotoviteľovi. Lehota splatnosti faktúry sa preruší a nová lehota splatnosti začne plynúť až po preukázateľnom doručení opravenej faktúry objednávateľovi.

**Článok VI.**

**Podmienky vykonania diela**

1. Zhotoviteľ bude pri plnení tejto zmluvy postupovať s príslušnou odbornou starostlivosťou v súlade s ustanoveniami tejto zmluvy, zaväzuje sa dodržiavať všeobecne platné predpisy a technické normy Európskej únie a Slovenskej republiky, platné všeobecne záväzné právne predpisy SR týkajúce sa ochrany životného prostredia.
2. Zhotoviteľ sa zaväzuje vykonávať všetky práce na stavenisku prostredníctvom osôb s potrebnou kvalifikáciou a náležite poučených a používať na stavenisku výlučne technické zariadenia, ktoré zodpovedajú požiadavkám na technickú spôsobilosť používania vrátane vykonania potrebných odborných skúšok, ak sa pre prevádzku daného zariadenia vyžadujú. Stroje a zariadenia, ktoré sú v nevyhovujúcom technickom stave (napr. budú znečistené alebo k ním chýbajú platné doklady o ich technickom stave, vykonaných odborných prehliadkach a odborných skúškach podľa platných všeobecne záväzných právnych predpisov a technických noriem), nesmie zhotoviteľ používať pri prácach podľa tejto zmluvy ani ich vnášať do priestoru staveniska a je povinný ich na základe pokynu objednávateľa bezodkladne odstrániť zo staveniska.
3. Objednávateľ odovzdá zhotoviteľovi stavenisko na základe písomného protokolu o odovzdaní a prevzatí staveniska podpísaného obomi zmluvnými stranami a zápisom do stavebného denníka.
4. Zhotoviteľ je povinný pri vykonávaní diela používať výlučne nový, nepoužitý a bezchybný materiál, zodpovedajúci slovenským právnym i technickým normám a ostatným platným predpisom platným v Slovenskej republike, prípadne stanovenými v dokumentácii. Zhotoviteľ sa zaväzuje, že nepoužije materiál, o ktorom je v čase jeho použitia známe, že je škodlivý.
5. Zhotoviteľ je povinný pred vykonaním diela skontrolovať materiál a dodávky iných subdodávateľov a preskúšať jeho resp. ich úplnosť, vlastnosti a použiteľnosť. Za prípadné nedostatky týchto materiálov a dodávok v celom rozsahu zodpovedá zhotoviteľ.
6. Zhotoviteľ je povinný náležitým spôsobom označiť vstup na stavenisko oznamom, ktorý zakazuje vstup na stavenisko a zároveň vhodným spôsobom zabezpečiť stavenisko pred neoprávneným vstupom. Zhotoviteľ berie na vedomie, že objednávateľ je ubytovacím zariadením pre študentov. Ak je to potrebné, zhotoviteľ zabezpečí na svoje náklady oplotenie, a ak je to potrebné aj stráženie a osvetlenie staveniska. Za prípadné škody, ktoré by vznikli zanedbaním povinností zhotoviteľa v tejto súvislosti, plne zodpovedá zhotoviteľ.
7. Zhotoviteľ je povinný v mieste zhotovenia diela udržiavať primeranú čistotu a poriadok, nevytvárať nadmerný hluk a prašnosť počas celej dĺžky trvania realizácie diela a bez zbytočného odkladu odstraňovať na svoje náklady odpady a iné nečistoty vzniknuté z vlastnej činnosti. Zhotoviteľ pri odovzdaní diela predloží objednávateľovi potvrdenie na realizované dielo o likvidácii odpadu, potvrdené príslušnou skládkou. Nakladanie s odpadmi je zhotoviteľ povinný realizovať v zmysle príslušných právnych predpisov upravujúcich nakladanie s odpadmi. Prípadné škody, ktoré by vznikli zanedbaním povinností zhotoviteľa v tejto súvislosti, bude hradiť zhotoviteľ. Pokiaľ si zhotoviteľ nesplní tieto povinnosti ani v dodatočnej lehote určenej zástupcom objednávateľa, môže ich vykonať objednávateľ na náklady zhotoviteľa. Zhotoviteľ zodpovedá za čistotu komunikácií, po ktorých dováža a odváža materiál, mechanizmy, suť a iný odpad. Prípadné škody z porušenia týchto povinností uhradí zhotoviteľ objednávateľovi a uspokojí aj nároky tretích osôb.
8. Zhotoviteľ bude vzniknutý odpad likvidovať a je povinný viesť evidenciu o odpadoch a evidenciu o spôsobe ich zneškodňovania v súlade so zákonom č. 79/2015 Z. z. o odpadoch v znení neskorších predpisov a jeho vykonávacích vyhlášok - vyhlášky MŽP SR č. 365/2015 Z. z., ktorou sa stanovuje Katalóg odpadov a vyhlášky MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch. Žiadny odpad nebude spaľovaný, zasypaný do výkopov, zabetónovaný alebo zamurovaný na stavbe alebo nebude vykonávané miešanie odpadov, ale bude likvidovaný v súlade s platnou legislatívou a podľa vydaných povolení a rozhodnutí orgánov štátnej správy alebo samosprávy.
9. Zhotoviteľ je povinný stavebné odpady nevhodné na materiálové zhodnotenie zneškodniť ich uložením len na povolenú skládku odpadov príslušnej triedy.
10. Zhotoviteľ sa zaväzuje likvidáciu odpadu vykonať odborne spôsobilou firmou. Doklady o riadnom naložení, zneškodnení alebo zhodnotení vzniknutých odpadov predloží zhotoviteľ objednávateľovi v zmysle príslušných právnych predpisov.
11. Zhotoviteľ je povinný v zmysle § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) od prevzatia staveniska viesť stavebný denník. Do stavebného denníka s dvomi prepismi sa zapíšu všetky skutočnosti, vyplývajúce z tejto zmluvy.
12. Zhotoviteľ je oprávnený plniť predmet zmluvy prostredníctvom subdodávateľov za nasledovných podmienok:
13. je povinný zabezpečiť a financovať všetky subdodávateľské práce a dodávky a nesie za ne záruku v plnom rozsahu. Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke,
14. je povinný najneskôr v momente podpisu zmluvy predložiť objednávateľovi zoznam známych subdodávateľov ako prílohu č. 3 zmluvy s uvedením a/alebo preukázaním nasledovných údajov a/alebo dokladov: (i) identifikačné údaje subdodávateľov v rozsahu obchodné meno – sídlo – IČO –osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácia a % podiel plnenia, ktoré bude realizovať subdodávateľ,(iii) záväzné vyhlásenie zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, splnenie podmienok účasti podľa §32 ods. 1 písm. e) a f) ZVO si overí Objednávateľ sám v dostupných zoznamoch;
15. v prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je zhotoviteľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu diela, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu diela až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia zhotoviteľa.
16. Zmluvné strany sa výslovne dohodli, že zoznam známych subdodávateľov je prílohou č. 3 tejto zmluvy a jeho doplnenie a zmena subdodávateľov podľa tohto bodu nie je podstatná zmena zmluvných podmienok a nie je potrebné pre ňu uzatvárať samostatný dodatok k zmluve. Objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v prechádzajúcich  bodoch tohto článku týkajúce sa problematiky subdodávateľov.
17. Zhotoviteľ sa zaväzuje počas realizácie predmetu zmluvy o dielo na základe vyžiadania Objednávateľa predložiť certifikáty potvrdzujúce zhodu navrhovaných materiálov s požadovanými konštrukčnými materiálmi. Objednávateľ je oprávnený vyžiadať si certifikáty uvedené v prvej vete kedykoľvek počas realizácie predmetu zmluvy, najneskôr však do času odovzdania diela podľa čl. IX odsek 10 tejto zmluvy.
18. Objednávateľ umožní zhotoviteľovi napojenie na odber elektrickej energie a zhotoviteľ sa zaväzuje uhrádzať cenu za odobratú elektrickú energiu. Miesto odberu elektrickej energie bude zabezpečené podružným meradlom pred začiatkom stavebných prác. V zápise pri odovzdaní a prevzatí staveniska budú dohodnuté podmienky odberu médií samostatným protokolom. Úhradu za ich spotrebu si zmluvné strany vysporiadajú preúčtovaním podľa reálnej spotreby v súlade s protokolom pre odber elektrickej energie.
19. Podkladom pre fakturáciu je protokol potvrdený zástupcami obidvoch zmluvných strán, v ktorom sa uvedú namerané hodnoty príslušného meradla. Odpočet na podružnom elektromere sa bude vykonávať vždy k poslednému dňu bežného mesiaca. Odpočet meradla zabezpečujú spoločne zástupcovia obidvoch zmluvných strán. O každom odpočte sa vyhotoví záznam – protokol podpísaný obidvoma zmluvnými stranami, ktorý slúži ako podklad k fakturácií. Fakturačným obdobím je kalendárny mesiac.
20. Objednávateľ vystaví faktúru po obdržaní došlej faktúry od ZSE energia, a.s., do 14 dní od jej doručenia.
21. Zhotoviteľ uhradí cenu za odobratú elektrickú energiu na základe faktúry vystavenej objednávateľom bankovým prevodom na účet objednávateľa do 30 dní odo dňa doručenia faktúry.
22. Posledný odpočet sa vykoná k poslednému dňu odberu za prítomnosti obidvoch zmluvných strán. V prípade odstúpenia od zmluvy sa vykoná odpočet ku dňu odstúpenia od zmluvy.
23. V prípade poruchy meradla je zhotoviteľ povinný bezodkladne nahlásiť túto poruchu objednávateľovi.

V prípade, ak nie je možné vykonať odpočet meradla z dôvodu jeho poruchy, určí sa spotreba pre obdobie, počas ktorého množstvo elektrickej energie nebolo merané, podľa spotreby z predchádzajúceho mesiaca.

**Článok VII.**

**Kontrola vykonania diela**

1. Objednávateľ je oprávnený kontrolovať spôsob a kvalitu prevedenia diela zhotoviteľom prostredníctvom technického dozoru objednávateľa a osôb poverených objednávateľom.
2. K vykonávaniu takejto kontroly má zástupca objednávateľa kedykoľvek prístup na stavenisko v dohodnutej dobe i do dielní a skladísk, kde sa veci určené k prevedeniu diela vyrábajú alebo sú skladované. Zástupcovia objednávateľa majú okrem iného aj právo vyhotovovať vlastnú foto/videodokumetáciu a v opodstatnených prípadoch majú aj právo na zastavenie prác.
3. Poverené osoby objednávateľa sú oprávnené pri zistení vád v priebehu výkonu prác požadovať, aby zhotoviteľ takéto vady odstránil a dielo vykonával riadnym spôsobom. Odstránenie vád je zhotoviteľ povinný realizovať na svoje náklady a v určenej lehote.
4. Zhotoviteľ je povinný písomne vyzvať objednávateľa k obhliadke a prevereniu konštrukcií, ktoré majú byť ďalším postupom zakryté, alebo sa stanú neprístupnými, najneskôr 3 pracovné dni vopred. Pokiaľ sa zástupca objednávateľa nedostaví ku kontrole v takto určenej dobe, je zhotoviteľ oprávnený tieto konštrukcie zakryť. Pred ich zakrytím musí učiniť všetky opatrenia vyžadované technickými normami a zabezpečiť dokumentáciu takto zakrývaných konštrukcií, a to preukaznou formou. Takýto postup nezbavuje zhotoviteľa zodpovednosti za vady takýchto zakrytých konštrukcií. Zhotoviteľ je povinný o preverení konštrukcií, ktoré boli v priebehu prác zakryté alebo sa stali neprístupnými vyhotoviť zápisnicu potvrdenú zástupcami objednávateľa, ktoré musia byť prítomné pri vykonaní týchto prác.
5. V dohodnutej lehote sa zástupca objednávateľa zúčastní prehliadky dokončovaného diela, resp. jeho časti, pri nej bude posúdená jeho kvalita a úplnosť vykonaných prác a vytipované prípadné vady a nedorobky, ktoré je nutné odstrániť do doby odovzdania diela, protokolárnou formou. K takejto prehliadke vyzve zhotoviteľ objednávateľa aspoň päť pracovných dní vopred pred termínom konania prehliadky.

**Článok VIII.**

**Stavebný denník**

1. Zhotoviteľ je povinný viesť odo dňa prevzatia staveniska o priebehu zhotovovania diela stavebný denník (ďalej len „stavebný denník“), ktorý musí byť počas pracovnej doby uložený na mieste realizácie u zodpovedného pracovníka zhotoviteľa (stavbyvedúci), pričom v čase jeho neprítomnosti zmluvné strany dohodnú iný vhodný spôsob uloženia stavebného denníka.
2. Zmluvné strany považujú stavebný denník za základný dokument o priebehu zhotovenia diela, na ktorý je možné sa odvolať v ďalšom konaní (napr. zmena projektového riešenia, zmena materiálu a pod.).
3. Stavebný denník musí byť vedený v súlade so stavebným zákonom, s platnými všeobecne záväznými predpismi a ustanoveniami tejto zmluvy a musí byť na stavenisku/pracovisku prístupný v pracovnej dobe, pokiaľ sa zmluvné strany nedohodnú na inom časovom rozpätí.
4. Zhotoviteľ je povinný do stavebného denníka zapisovať všetky skutočnosti rozhodujúce pre zhotovovanie diela - najmä údaje o časovom postupe prác, druhu a množstve použitého materiálu, odchýlky od projektu a ich odôvodnenie a v prípade, ak sa práce účtujú hodinovou zúčtovacou sadzbou taktiež údaje o počte odpracovaných hodín a druhu práce, údaje o počasí.
5. Zhotoviteľ je povinný zabezpečiť, aby sa kópie príslušných oprávnení na výkon prác na diele nachádzali na stavenisku nepretržite počas výstavby diela. Uvedené sa vzťahuje aj na oprávnenia prípadných subdodávateľov zhotoviteľa.
6. Stavebný denník sa vedie do doby odstránenia poslednej z vád a nedorobkov uvedených v odovzdávacom a preberacom protokole a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný. Objednávateľ a zástupcovia ďalších oprávnených orgánov sú oprávnení kedykoľvek do neho nazerať a žiadať z neho výpisy. Pripomienky objednávateľa k spôsobu vedenia stavebného denníka sú pre zhotoviteľa záväzné.
7. Zmluvné strany sa dohodli, že súčasťou stavebného denníka budú okrem iného aj tieto prílohy:
8. Zoznam subdodávateľov,
9. Vecný a časový harmonogram stavebných a maliarskych prác,
10. Zmenové listy (očíslované a schválené obidvomi zmluvnými stranami, ak budú potrebné).
11. Zodpovedný zástupca zhotoviteľa je povinný predložiť zástupcovi objednávateľa denný záznam najneskôr nasledujúci deň po zápise. Objednávateľ je povinný sledovať obsah stavebného denníku a k zápisom zhotoviteľa pripájať svoje stanovisko do 3 pracovných dní. Ak sa objednávateľ k zápisu zhotoviteľa v stanovenom termíne nevyjadrí, a ani v stanovenom termíne neoznámi zhotoviteľovi prekážky, ktoré mu zabraňujú vyjadriť sa k zápisu zhotoviteľa a nestanovil náhradný termín, v ktorom sa k zápisu zhotoviteľa vyjadrí, má sa za to, že objednávateľ so zápisom zhotoviteľa súhlasí.
12. Zistené nedostatky v zhotovovaní diela zapísané v stavebnom denníku objednávateľom odstráni zhotoviteľ na svoje náklady bezodkladne alebo v objednávateľom určených termínoch.
13. Ak sa zistí, že zhotoviteľ nedodržiava na stavenisku technologické postupy, technické normy, právne predpisy, alebo ich hrubým spôsobom porušuje, má objednávateľ právo vydať zápisom do stavebného denníku príkaz na okamžité zastavenie príslušných prác a/alebo dodávok, a to až do momentu, kým zhotoviteľ nevykoná opatrenia smerujúce k odstráneniu stavu, ktorý bol dôvodom pre zastavenie prác a/alebo dodávok. Prípadné omeškanie zhotovovania diela oproti stanoveným termínom, vyplývajúce zo zastavenia prác nariadeného objednávateľom podľa tohto bodu tejto zmluvy sa považuje za omeškanie zhotoviteľa s plnením povinností vyplývajúcich z tejto zmluvy.

**Článok IX.**

**Odovzdanie diela**

1. Zhotoviteľ sa zaväzuje najmenej 5 pracovných dní pred odovzdaním diela vyzvať objednávateľa na jeho prevzatie, a to zápisom do stavebného denníka a písomným oznámením, že dielo je pripravené k odovzdaniu. Súčasne s výzvou na prevzatie diela doručí zhotoviteľ objednávateľovi všetky doklady preukazujúce úspešné vykonanie všetkých skúšok predpísaných všeobecne záväznými právnymi predpismi, záväznými normami a zadávacími podmienkami, vrátane atestov výrobkov a zariadení, potvrdených záručných listov a prevádzkových predpisov na obsluhu diela alebo jeho častí, ktoré má alebo by vzhľadom na stav rozostavanosti diela mal mať ku dňu vystavenia výzvy na prevzatie diela k dispozícii v listinnej podobe v dvoch vyhotoveniach ako aj v elektronickej podobe.
2. Dielo je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a zadávacími podmienkami a predložením dokladov o týchto skúškach objednávateľovi a zároveň je dielo vykonané v súlade s požiadavkami objednávateľa stanovenými v tejto zmluve a v súťažných podkladoch. Zhotoviteľ sa zaväzuje písomne vyzvať objednávateľa aspoň 5 pracovných dní vopred k účastí na skúškach diela alebo jeho časti, pričom účasť zhotoviteľa na týchto skúškach je povinná. Zhotoviteľ je povinný viesť podrobný technický záznam o vykonaných skúškach a odovzdať ich zápisnične objednávateľovi.
3. Objednávateľ nie je povinný prevziať dielo ak nie je riadne vykonané, najmä ak v čase, kedy má dôjsť k odovzdaniu a prevzatiu diela, vykazuje dielo vady alebo nedorobky, ktoré bránia jeho riadnemu užívaniu, alebo ak zhotoviteľ neodovzdá objednávateľovi niektorý z dokladov uvedených v odseku 6 tohto článku. Objednávateľ nie je povinný prevziať dielo s vadami a nedorobkami nebrániacimi riadnemu užívaniu. Objednávateľ prevezme stavebné objekty a prevádzkové súbory diela len v prípade, že budú zhotovené podľa odovzdaných podkladov, zadávacích podmienok, záväzných noriem a predpisov tak, aby riadne slúžili k určenému účelu. V prípade, že dielo nie je vykonané podľa uvedeného, je zhotoviteľ povinný doplniť nekompletnú dokumentáciu, a/alebo zhotoviť dielo riadne a/alebo odstrániť vady a nedorobky diela v lehote 7 pracovných dní, ak sa zmluvné strany nedohodnú inak.
4. Preberacie konanie zvolá zhotoviteľ v termíne dohodnutom s objednávateľom.
5. Zhotoviteľ je povinný odovzdať objednávateľovi spolu s dielom všetku dokumentáciu súvisiacu s dielom v rozsahu podľa tejto zmluvy.
6. Dokumentáciou súvisiacou s dielom sa myslí najmä: stavebný denník, všetky certifikáty s presnou špecifikáciou k jednotlivým prvkom a materiálom, zápisy o prevedených skúškach diela, ako aj potvrdenia o likvidácii odpadov.
7. Na chýbajúcu, nesprávnu alebo neúplnú dokumentáciu k dielu sa hľadí ako na vady a nedorobky diela, resp. časti diela.
8. Ak zhotoviteľ nedoplnil nekompletnú dokumentáciu, a/alebo nezhotovil dielo riadne a/alebo neodstránil vady diela v stanovenej lehote určenej touto zmluvou alebo dohodou zmluvných strán a/alebo neodstránil vady a nedorobky v lehotách stanovených v preberacom protokole, je zhotoviteľ v omeškaní s plnením svojich zmluvných povinností, t. j. s riadnym a včasným odovzdaním diela alebo jeho časti a objednávateľ je oprávnený:
9. odstrániť tieto vady treťou osobu na náklady zhotoviteľa, pričom zhotoviteľ sa zaväzuje náklady spočívajúce v nákladoch na odstránenie vady treťou osobou objednávateľovi uhradiť a/alebo
10. požadovať od zhotoviteľa zaplatenie zmluvnej pokuty a/alebo
11. požadovať od zhotoviteľa náhradu škody, ktorá mu v dôsledku vady vznikla a/alebo
12. uplatniť voči zhotoviteľovi zľavu z ceny, zohľadňujúcu rozsah a ekonomický vplyv vadných plnení.
13. Objednávateľ je oprávnený využiť niektoré zo zmluvných oprávnení podľa vlastného uváženia. Kumulatívne využite niektorého zmluvného oprávnenia s iným zmluvným oprávnením týmto nie je vylúčené.
14. O odovzdaní a prevzatí diela sú zmluvné strany povinné spísať protokol aspoň v dvoch vyhotoveniach, ktorý podpíšu oprávnené osoby zmluvných strán, ktoré sa preberacieho konania zúčastnili. Vzor preberacieho protokolu vypracuje a predloží bezodkladne po nadobudnutí účinnosti zmluvy zhotoviteľ. Protokol o odovzdaní a prevzatí diela okrem základných údajov o diele bude obsahovať aj:
15. zhodnotenie akosti vykonaných prác,
16. súpis zistených vád a nedorobkov,
17. dohodu o lehotách na odstránenie vád a nedorobkov,
18. dátum určujúci začiatok plynutia záručnej doby,
19. súpis odovzdaných dokladov,
20. dátum, mená a podpisy oprávnených zástupcov zmluvných strán.
21. Za deň odovzdania alebo deň ukončenia úspešného preberania diela sa rozumie deň podpisu protokolu o odovzdaní a prevzatí celého diela.
22. Vadou sa rozumie odchýlka v kvalite, rozsahu alebo parametroch diela stanovených projektovou dokumentáciou, touto zmluvou, všeobecne záväznými právnymi predpismi alebo technickými normami, chybne vykonaná práca na diele alebo rozdiel skutočných parametrov diela oproti parametrom stanoveným v zmluve alebo projektovej dokumentácii.
23. Nedorobkom sa rozumie nedokončená práca oproti projektovej dokumentácii, ako aj nedopracovanie vizuálu detailov do stavu vyhovujúceho na dlhodobé užívanie stavby, či plná funkčnosť zakomponovaných zariadení a výrobkov. Na účely uplatňovania nárokov zo záruky za dielo a zmluvných pokút sa nedorobky považujú za vady diela.
24. Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí diela, a to v lehote dohodnutej písomne s objednávateľom, inak v lehote primeranej rozsahu a povahe týchto vád. V prípade, že zhotoviteľ nezačne práce na odstraňovaní týchto vád včas alebo ich včas neodstráni, je objednávateľ oprávnený objednať si ich odstránenie u tretej osoby na náklady zhotoviteľa.
25. Po odstránení nedostatkov podľa predošlého bodu tohto článku zmluvy a/alebo prípadných vád a nedorobkov uvedených v preberacom protokole, vyznačia zmluvné strany v preberacom protokole dátum, ktorým došlo k prevzatiu/odovzdaniu úplne dokončeného diela bez vád a nedorobkov alebo jeho dokončených častí bez vád a nedorobkov.
26. Zhotoviteľ je povinný do 2 dní po odovzdaní diela vypratať a vyčistiť stavenisko. Zhotoviteľ sa zaväzuje predložiť objednávateľovi doklad o likvidácii odpadu.

**Článok X.**

**Vlastníctvo diela a zodpovednosť za škodu**

1. Vlastníkom všetkých súčastí diela, ktoré zhotoviteľ zaobstaral k zhotoveniu diela, je od doby ich zabudovania objednávateľ. Zhotoviteľ nesie zodpovednosť za škodu (poškodenie, strata, krádež, zničenie) ako na zhotovovanom diele, tak na veciach k jeho zhotoveniu potrebných, a to po celú dobu realizácie prác až do riadneho odovzdania diela objednávateľovi.
2. Všetky podklady, ktoré boli objednávateľom zhotoviteľovi odovzdané, zostávajú jeho vlastníctvom a zhotoviteľ za ne zodpovedá od okamihu ich prevzatia, a je povinný objednávateľovi ich vrátiť po splnení svojho záväzku.
3. Zhotoviteľ zodpovedá za škody spôsobené fyzickým osobám a právnickým osobám v súvislosti s realizáciou plnenia predmetu tejto zmluvy.
4. Zhotoviteľ zodpovedá za to, že pracujúce osoby na stavbe sú riadne vyškolené a majú všetky oprávnenia na vykonávanie činností, ktoré sa týkajú vykonania diela. Zhotoviteľ je povinný predložiť objednávateľovi zoznam osôb pracujúcich na stavbe spolu s ich kontaktnými údajmi.
5. Zhotoviteľ zodpovedá za škody vzniknuté jeho činnosťou na nehnuteľnosti objednávateľa a na jej vybavení. Po zistení škody zavinenej zhotoviteľom, je zhotoviteľ povinný uviesť vec alebo zariadenie do pôvodného stavu, pri úplnom zničení veci alebo zariadenia nahradiť novou vecou toho istého typu.
6. Zhotoviteľ zodpovedá aj za stratu predmetov prevzatých od objednávateľa. V prípade takejto straty sa zhotoviteľ zaväzuje uhradiť škody vzniknuté v dôsledku tejto straty ako aj všetky náklady s tým súvisiace.
7. Zhotoviteľ v plnom rozsahu zodpovedá za požiarnu ochranu diela a bezpečnosť a ochranu  zdravia pri práci a bezpečnosť technických zariadení pri realizácii stavebných, rekonštrukčných, montážnych a inštalačných  prác v súlade s ustanoveniami príslušných všeobecne záväzných právnych predpisov, najmä vyhlášky MPSVaR č. 147/2013 Z. z., vyhlášky MV SR č. 94/2004 Z. z., zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zákona č. 314/2001 Z. z. o ochrane pred požiarmi. Zhotoviteľ môže použiť iba materiály a výrobky ktoré spĺňajú podmienky a požiadavky uvedené v zákone č. 133/2013 Z. z. o stavebných výrobkoch.
8. Nástroje, prístroje, zariadenia, materiály a pracovné prostriedky sa môžu používať na pracoviskách objednávateľa, ak zodpovedajú platným legislatívnym predpisom a sú v bezchybnom technickom stave.
9. Práce s otvoreným ohňom, zváranie, rezania plameňom a iné, sa smú vykonávať iba vtedy, ak bolo vopred vystavené povolenie na tieto činnosti. Povolenie na práce s otvoreným ohňom je potrebné včas žiadať prostredníctvom objednávateľa. Pri týchto prácach musí zhotoviteľ zabezpečiť a udržiavať vhodné hasiace prístroje na dosah ruky v dostatočnom množstve.
10. Zhotoviteľ je povinný vykonávať školenie svojich pracovníkov na zaistenie bezpečnosti a ochrany zdravia pri práci a požiarnej ochrany, preverovať ich znalosti a sústavne zabezpečovať kontrolu ich dodržiavania.
11. Ak budú na jednom pracovisku súčasne pôsobiť zamestnanci viacerých zhotoviteľov/externých firiem-dodávateľov, sú povinní spolupracovať na dodržiavaní predpisov a pravidiel. Za vytvorenie potrebných podmienok na úseku bezpečnosti a ochrany zdravia pri práci a požiarnej ochrany zodpovedá každý z nich v plnom rozsahu. Bezpečnosť a zdravie zamestnancov všetkých zúčastnených zhotoviteľov nesmie byť v žiadnom okamihu vzájomným pôsobením ohrozené. Pred začatím práce sa musia vzájomne informovať o nebezpečenstvách, možných ohrozeniach a preventívnych opatreniach, ktoré sú s prácami spojené.
12. Zhotoviteľ je zodpovedný za to, že jeho zamestnanci, ako aj pracovníci jeho dodávateľov a subdodávateľov pôsobiaci na území objednávateľa majú platné pracovné doklady, doklady odbornej kvalifikácie-spôsobilosti, osvedčenia, oprávnenia a iné, ktoré sú potrebné k výkonu realizovaných prác a činností.
13. Ak zhotoviteľ zistí, že pri jeho činnostiach sa vytvorilo ohrozenie alebo škody, je povinný neodkladne o danej situácii informovať objednávateľa.
14. V záujme bezpečnosti a ochrany zdravia pri práci je zhotoviteľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany ako aj ostatné právne predpisy a pokyny na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na stavenisku ako aj pracoviskách, určené pracovné postupy, zabezpečiť, aby jeho pracovníci nepožívali alkoholické nápoje a iné omamné a psychotropné látky v pracovnom čase a nenastupovali pod ich vplyvom do práce, oznamovali svojmu nadriadenému nedostatky ktoré by mohli ohroziť bezpečnosť alebo zdravie pri práci, a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali seba ako aj ostatných účastníkov na pracoviskách. Vo všetkých priestoroch objednávateľa platí zákaz požívania alkoholických nápojov a iných omamných látok a prísny zákaz fajčiť.
15. Zhotoviteľ preberá plnú zodpovednosť za  zabezpečenie prvej pomoci pre svojich zamestnancov, zamestnancov jeho dodávateľov a subdodávateľov a seba na pracoviskách a v priestoroch objednávateľa.
16. Zhotoviteľ je povinný pri prácach na dopravných ako aj peších komunikáciách a iných pracovných priestoroch vykonávať vhodné bezpečnostné opatrenia (úseky viditeľne označiť príslušnými príkazmi, zákazmi a pokynmi, zabezpečiť odklonenie dopravných prostriedkov a chodcov, vyznačiť existujúce ohrozenia a riziká, zabezpečiť dostatočné oplotenie, ohradenie prípadne iné potrebné zábrany), ak jeho činnosťou ohrozenie bude vyvolané.
17. Pracovné úrazy ktoré sa prihodia na území objednávateľa, je mu potrebné bezodkladne oznámiť.
18. Zhotoviteľ je povinný informovať objednávateľa o všetkých jeho zamestnancoch a ďalších osobách, ako sú dodávatelia a subdodávatelia, ktoré sa budú zdržovať a vykonávať činnosti na pracoviskách a v priestoroch objednávateľa v dostatočnom predstihu tak, aby mohol objednávateľ za súčinnosti so zhotoviteľom všetkým dotknutým osobám vykonať vstupné informovanie na úseku bezpečnosti a ochrany zdravia pri práci a ochrany pred požiarmi, pred začatím prác. Pracovné činnosti na pracoviskách a v priestoroch objednávateľa môžu vykonávať iba takto preukázateľne informované osoby.
19. Zhotoviteľ je povinný zabezpečiť vždy pred odchodom pracovníkov z pracoviska, kde realizuje dohodnuté práce, vykonanie kontroly z hľadiska bezpečnosti ako aj požiarnej bezpečnosti. Zistené nedostatky je povinný okamžite odstrániť, príp. oznámiť objednávateľovi a na ohlasovňu požiarov v danom objekte (vrátnicu pre daný objekt).
20. Zhotoviteľ ručí v plnom rozsahu za všetky dôsledky spôsobené porušením a zanedbaním týchto povinností a predpisov.

**Článok XI.**

**Záruka na dielo**

1. Zhotoviteľ poskytuje na dielo záruku. Zhotoviteľ zodpovedá za to, že zhotovené dielo bude mať počas celej záručnej doby vlastnosti dohodnuté touto zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má dielo v čase jeho odovzdania objednávateľovi, a za vady, ktoré vznikli počas záručnej doby.
2. Záručná doba začína plynúť dňom nasledujúcim po dni podpísania protokolu o odovzdaní a prevzatí celého diela. Záručná doba je minimálne 5 rokov. Záručná doba sa predlžuje (t. j. vyššie uvedený termín jej ukončenia sa odďaľuje) o dobu, v ktorej objednávateľ nemohol pre vady, za ktoré zodpovedá zhotoviteľ, riadne užívať celú stavbu alebo jej časť zodpovedajúcu dielu podľa tejto zmluvy.
3. Záruka sa vzťahuje aj na vady spôsobené vadou materiálu alebo chybne vykonanými prácami na predmete zmluvy.
4. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej odbornej starostlivosti nemohol zistiť ich nevhodnosť.
5. Vady diela uvedené v odovzdávacom a preberacom protokole strany nepovažujú za konečnú možnosť reklamácie zjavných vád zo strany objednávateľa.
6. Reklamácia vád bude vykonaná elektronickou formou, ktorá sa potvrdí aj písomne. Objednávateľ je povinný oznámiť vadu zhotoviteľovi bezodkladne po jej zistení. Zhotoviteľ je povinný na reklamáciu reagovať do troch pracovných dní a dohodnúť s objednávateľom spôsob a primeranú lehotu odstránenia vád.
7. Plynutie záručnej doby sa preruší dňom uplatnenia práva objednávateľa na odstránenie vád doručením reklamácie. Záručná lehota na reklamovanú časť diela sa predlžuje o dobu od dňa uplatnenia oprávnenej reklamácie do dňa podpísania protokolu o odstránení vady oboma zmluvnými stranami.
8. Na výzvu objednávateľa je zhotoviteľ povinný počas doby trvania záručnej doby odstrániť všetky vady a nedostatky diela, na svoju zodpovednosť a náklady, bez ohľadu či už vznikli chybou konštrukcie, prevedením dopravy, montážou alebo použitím nevhodného materiálu, alebo z iného dôvodu, za ktorý zhotoviteľ zodpovedá.
9. Materiály, stavebné diely a výrobky, ktoré nezodpovedajú zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými.
10. Zhotoviteľ preberá záväzok odstránenia všetkých vzájomne odsúhlasených vád v záručnej dobe a súčasne sa zaväzuje, že v priebehu vykonávania rôznych prác, súvisiacich s touto zmluvou, bude realizovať opatrenia zamedzujúce vzniku nekvalitne prevedených prác, alebo poškodení už zrealizovaných prác a to počínajúc kontrolou dodávaných materiálov a výrobkov a ich atestov, kontrolou dodržiavania technologických postupov, vrátane prác a činností svojich prípadných subdodávateľov.
11. Zhotoviteľ sa zaväzuje začať s odstraňovaním prípadných vád predmetu plnenia bez zbytočného odkladu po doručení oznámenia vady objednávateľom, pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody do 48 hodín od doručenia oznámenia vady objednávateľom. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do 30 dní od doručenia oznámenia vady objednávateľom, pokiaľ sa nedohodol so zástupcom objednávateľa inak, resp. pokiaľ povaha vady nevyžaduje dlhšiu lehotu na odstránenie. Pri vadách diela uvedených v protokole o odovzdaní a prevzatí diela sa za doručenie oznámenia vady zhotoviteľovi považuje podpísanie tohto protokolu oboma zmluvnými stranami.
12. Ak zhotoviteľ vadu včas neodstráni, alebo nezačne s odstraňovaním vád v stanovenej lehote, je objednávateľ oprávnený žiadať dodanie náhradného predmetu plnenia, alebo je oprávnený odstúpiť od zmluvy alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa. Ak objednávateľ zvolí nárok na dodanie náhradného predmetu plnenia, je zhotoviteľ povinný ho dodať do 5 dní od uplatnenia nároku, ak sa nedohodol so zástupcom objednávateľa inak. Kumulatívne využitie niektorého zmluvného oprávnenia s iným zmluvným oprávnením nie je vylúčené.
13. Rovnaké práva ako práva uvedené v odseku 12 tohto článku má objednávateľ i v prípade, ak je vada diela neodstrániteľná.
14. Ak sa ukáže, že (i) vada diela je neodstrániteľná, (ii) s odstránením vady diela by boli spojené neprimerané náklady, (iii) na odstránenie vady by sa vyžadovala neprimerane veľká súčinnosť objednávateľa alebo (iv) odstránenie vady by bolo možné len po uplynutí neprimeraného času, objednávateľ je oprávnený:
15. požadovať od zhotoviteľa vykonanie náhradného plnenia v termíne stanovenom objednávateľom alebo zabezpečiť náhradné plnenie treťou osobou na náklady zhotoviteľa a/alebo
16. požadovať od zhotoviteľa zľavu z ceny, ktorá vyjadruje zníženie hodnoty a použiteľnosti diela pre objednávateľa a/alebo
17. požadovať od zhotoviteľa uhradenie škody, ktorá mu vznikla v dôsledku takejto vady diela.
18. V prípade, že sa preukáže, že vady diela, za ktoré zodpovedá zhotoviteľ, sú príčinou vád vzniknutých na iných častiach diela, prípadne na iných nehnuteľnostiach, ktoré s dielom susedia alebo iným spôsobom súvisia, má objednávateľ právo požadovať od zhotoviteľa uhradenie nákladov spojených s odstránením takýchto súvisiacich vád.
19. Akékoľvek náklady vrátane nákladov vzniknutých identifikáciou vád, odstránením vád, všetkými dodávkami a/alebo prácami, ako aj všetky testy alebo dodatočne skúšky diela, ktoré môžu byť v súvislosti s odstraňovaním vád alebo po ich odstránení nutné, znáša zhotoviteľ. Zhotoviteľ je povinný nahradiť objednávateľovi akékoľvek výdavky, ktoré objednávateľovi vzniknú v súvislosti s poskytnutím súčinnosti zhotoviteľovi pri odstraňovaní vád.

**Článok XII.**

**Zmluvné pokuty a úroky z omeškania**

1. V prípade nedodržania termínu plnenia zmluvy uvedeného v čl. III ods. 1 je objednávateľ oprávnený účtovať zhotoviteľovi zmluvnú pokutu vo výške 500 EUR s DPH, za každý, aj začatý, deň omeškania.
2. V prípade omeškania objednávateľa s úhradou riadne vystavenej faktúry zhotoviteľa má zhotoviteľ nárok na úrok z omeškania podľa § 1 ods. 1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka.
3. Ak zhotoviteľ nezačne odstraňovať objednávateľom oznámenú vadu včas, má objednávateľ nárok na zaplatenie zmluvnej pokuty vo výške 250 EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady a pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody vo výške 500 EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto pokutu uhradiť na základe výzvy objednávateľa.
4. Ak zhotoviteľ neodstráni vadu včas, má objednávateľ nárok na zaplatenie zmluvnej pokuty vo výške 250 EUR za každú vadu a každý začatý deň omeškania až do jej odstránenia a pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody vo výške 500 EUR za každú vadu a každý začatý deň omeškania až do dňa, kedy zhotoviteľ pristúpi k odstraňovaniu vady. Zhotoviteľ má povinnosť túto pokutu uhradiť na základe výzvy objednávateľa.
5. Ak zhotoviteľ, resp. pracovníci zhotoviteľa porušia ktorúkoľvek povinnosť uvedenú v tejto zmluve alebo vo všeobecne záväznom právnom predpise na zaistenie bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany, alebo v zápise o odovzdaní a prevzatí pracoviska, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom objednávateľa písomne (osobitným listom alebo zápisom v stavebnom denníku) upozornený na predchádzajúce porušenie tej istej povinnosti, má objednávateľ nárok na zaplatenie zmluvnej pokuty vo výške 1000 EUR za každé preukázateľné porušenie ktorejkoľvek povinnosti uvedenej v tejto zmluvy zhotoviteľom resp. pracovníkmi zhotoviteľa. Zhotoviteľ má povinnosť túto pokutu uhradiť na základe výzvy objednávateľa.
6. Ak objednávateľ zistí, že pracovníci zhotoviteľa vykonávajú práce na realizácii diela alebo sa pohybujú po stavenisku pod vplyvom alkoholu alebo iných omamných a psychotropných látok, má objednávateľ právo na zaplatenie zmluvnej pokuty zhotoviteľom vo výške 500 EUR za každé preukázateľné zistené požitie alkoholu alebo inej omamnej alebo psychotropnej látky u jedného pracovníka zhotoviteľa. Zhotoviteľ má povinnosť túto pokutu uhradiť. Osoba, ktorá vykonáva práce na realizácii diela pod vplyvom alkoholu alebo iných omamných a psychotropných látok, musí bezodkladne opustiť stavenisko a objekt stavby, pričom zástupca objednávateľa je oprávnený vykázať ju zo staveniska a objektu stavby.
7. Ak zhotoviteľ nevyprace stavenisko v lehote uvedenej v čl. IX. ods. 16 tejto zmluvy, má objednávateľ právo na zaplatenie zmluvnej pokuty zhotoviteľom vo výške 250 EUR za každý deň omeškania s vyprataním staveniska. Zhotoviteľ má povinnosť túto pokutu uhradiť.
8. Ak dôjde v priebehu prác zo strany zhotoviteľa k oneskoreniu oproti termínom uvedeným v časovom a vecnom harmonograme, ktorý tvorí prílohu tejto zmluvy, má objednávateľ právo na uplatnenie zmluvnej pokuty vo výške 250 EUR za každý deň omeškania, resp. pri podstatnom porušení časového a vecného harmonogramu má objednávateľ nárok na uplatnenie jednorazovej pokuty vo výške 15 % z ceny diela vrátane DPH dohodnutej v tejto zmluve a odstúpenie od zmluvy. Za podstatné porušenie časového a vecného harmonogramu sa považuje oneskorenie o 20 a viac dní oproti časovému a vecnému harmonogramu. Uhradenie zmluvnej pokuty nemá vplyv na právo na odstúpenie od zmluvy.
9. Ak zhotoviteľ neoznámi zmenu subdodávateľa, resp. zmenu jeho údajov v lehote stanovenej v tejto zmluve, má objednávateľ právo na zaplatenie zmluvnej pokuty vo výške 100 EUR za každý deň omeškania.
10. V prípade neoprávneného odberu elektrickej energie má objednávateľ právo na zaplatenie zmluvnej pokuty vo výške 300 eur za každé porušenie povinnosti.
11. V prípade neoprávneného obmedzenia dodávky elektrickej energie má zhotoviteľ nárok na zmluvnú pokutu vo výške 300 eur, a to aj opakovane.
12. Ak zmluvná strana neposkytne súčinnosť pri vykonávaní odpočtu meradiel, má druhá zmluvná strana právo na zmluvnú pokutu vo výške 300 eur, a to ja opakovane.
13. V prípade, ak sa zhotoviteľ dostane do omeškania s úhradou faktúry v pôvodne dohodnutej, alebo predĺženej lehote splatnosti faktúry, je objednávateľ oprávnený vyúčtovať zhotoviteľovi úrok z omeškania vo výške 0,05% za každý aj začatý deň omeškania z konečnej sumy neuhradnej faktúry. Takto vyúčtovaný úrok z omeškania je splatný do 14 dní odo dňa doručenia vyúčtovania objednávateľom zhotoviteľovi.
14. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to v plnom rozsahu škody.
15. Lehota splatnosti pokút je 14 dní odo dňa vyzvania k úhrade pokuty.
16. Zhotoviteľ je povinný mať uzatvorené poistenie zodpovednosti za škodu spôsobenú na živote, zdraví a majetku objednávateľa, s minimálnym limitom poistného plnenia vo výške predpokladanej hodnoty. Zhotoviteľ nesie voči objednávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám. Poistnú zmluvu (resp. jej fotokópiu, scan) vrátane dokladu o úhrade poistného (fotokópiu, scan) je povinný zhotoviteľ predložiť objednávateľovi najneskôr v čase podpisu tejto zmluvy a opätovne kedykoľvek počas vykonávania predmetu zmluvy do 3 dní, pokiaľ o to objednávateľ požiada.

V prípade omeškania s opätovným predložením dokladov je objednávateľ oprávnený požadovať od zhotoviteľa zmluvnú pokutu vo výške 500 EUR za každý, aj začatý deň omeškania. Ak zhotoviteľ nepredloží k momentu podpisu zmluvy objednávateľovi doklady o poistení podľa tohto bodu, bude toto považované za podstatné porušenie zmluvy, v dôsledku ktorého je objednávateľ oprávnený od zmluvy odstúpiť. V takomto prípade má objednávateľ právo uplatniť si voči zhotoviteľ zmluvnú pokutu vo výške jednorazovo 5% z ceny diela vrátane DPH tejto zmluve, pričom toto právo mu vznikne dňom zániku tejto zmluvy odstúpením. Poistná zmluva musí byť platná až do času riadneho vykonania diela.

**Článok XIII.**

**Ukončenie zmluvy**

1. Zmluvu je možné ukončiť:
2. dohodou písomnou formou,
3. odstúpením od zmluvy.
4. Odstúpenie od zmluvy je možné:
5. pri podstatnom porušení zmluvy druhou zmluvnou stranou,
6. keď sa pre druhú zmluvnú stranu stalo splnenie podstatných zmluvných povinností úplne nemožným (vis maior),
7. ak zhotoviteľ poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej objednávateľom.
8. Za podstatné porušenie zmluvy sa považuje najmä:
9. ak zhotoviteľ odmietne bezdôvodne prevziať stavenisko,
10. ak zhotoviteľ neukončí stavebné práce v lehote uvedenej v čl. III. ods. 1 tejto zmluvy, a to aj napriek opakovanému vyzvaniu objednávateľa, omeškanie zhotoviteľa musí byť viac ako 20 dní,
11. zhotoviteľ aj napriek písomnému upozorneniu objednávateľa (zápisom v stavebnom denníku na vadné plnenie zhotoviteľa) pokračuje vo vadnom plnení, alebo ak aj napriek upozorneniu v primeranej lehote určenej mu na odstránenie vadu neodstránil. V rozsahu vadného plnenia nie je objednávateľ povinný vykonať úhradu platby a až do jeho odstránenia nie je v omeškaní s platením faktúry. Výšku takto neuhradenej čiastky stanoví objednávateľ výpočtom podľa rozsahu vadného plnenia a jednotkových cien podľa oceneného výkazu výmer,
12. ak zhotoviteľ je v omeškaní s odstránením objednávateľom oznámenej vady viac ako 30 dní,
13. neodstránenie nekvalitne prevedenej práce zhotoviteľom v dohodnutom termíne,
14. nekvalitné dodávky výrobkov a materiálov zhotoviteľom,
15. omeškanie objednávateľa s úhradou faktúry o viac ako 15 dní po dobe splatnosti,
16. neposkytnutie súčinnosti,
17. ak dielo nebude vykonané v požadovanej kvalite a prevedení v súlade s touto zmluvou,
18. opakované nedodržanie platných predpisov BOZP a požiarnej ochrany zhotoviteľom,
19. opakované zistenie alkoholu, resp. iných omamných látok u pracovníkov zhotoviteľa,
20. v prípadoch uvedených v § 19 ZVO,
21. ak zhotoviteľ nepredloží ani do 30 dní objednávateľovi všetky údaje o zmenách subdodávateľa
22. ak tak ustanovuje zmluva priamo v niektorom zo svojich ustanovení.
23. Odstúpenie nadobúda účinnosť dňom doručenia písomného oznámenia druhej zmluvnej strane.
24. V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene diela s prihliadnutím na prípadné nároky z vád diela, nezaplatené sankcie a iné pohľadávky vzniknuté zo zmluvy. Ak dôjde k odstúpeniu od zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli s obstaraním nového zhotoviteľa, ktorý dielo zrealizuje. V záujme zabezpečenia pokračovania prác na predmete zmluvy je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k vybudovaným zariadeniam, lešeniam a inému vybaveniu, ktoré sa už nachádzajú na pracovisku, ako i k dodaným hmotám a stavebným dielcom, a to za obvyklú cenu primeranú opotrebeniu a stavu týchto vecí.
25. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú omeškaním realizácie diela oproti termínu ukončenia realizácie diela uvedeného v tejto zmluve, ako aj na jednorazovú pokutu vo výške 15 % z celkovej ceny diela s DPH:
26. Odstúpením od zmluvy nie je dotknutý nárok na náhradu škody vzniknutej porušením zmluvy a nárok na zaplatenie zmluvnej pokuty.

**Článok XIV.**

**Záverečné ustanovenia**

1. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi.
2. Táto zmluva nadobúda platnosť dňom podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Zhotoviteľ súhlasí s kompletným zverejnením zmluvy v Centrálnom registri zmlúv vrátane príloh.
4. Zmluvné strany svojím podpisom potvrdzujú, že táto zmluva bola nimi spísaná slobodne, vážne, určite a zrozumiteľne.
5. Zmluva je vyhotovená v štyroch vyhotoveniach, pričom objednávateľ aj zhotoviteľ obdržia po dvoch origináloch.
6. Neoddeliteľnou súčasťou tejto zmluvy sú nasledovné prílohy:

Príloha č. 1: Ocenený výkaz výmer – položkový rozpočet zhotoviteľa

Príloha č. 2: Časový a vecný harmonogram stavebných a maliarskych prác

Príloha č. 3: Zoznam subdodávateľov

Príloha č. 4: Opis predmetu zákazky

Príloha č. 5: Návrh na plnenie kritéria na vyhodnotenie ponúk

Za objednávateľa: Za zhotoviteľa:

V Bratislave, dňa: V , dňa:

............................................ ............................................

prof. JUDr. Marek Števček, PhD.

rektor konateľ

**Príloha č. 3 k Zmluve o dielo**

**Zoznam subdodávateľov**

V súlade s ustanovením § 41 Zákona o verejnom obstarávaní verejný obstarávateľ požaduje od úspešného uchádzača, aby najneskôr v momente uzatvorenia zmluvy uviedol:

1. zoznam všetkých navrhovaných subdodávateľov v rozsahu obchodné meno, sídlo, IČO,
2. údaje o osobe oprávnenej konať za subdodávateľa v rozsahu meno a priezvisko, adresa pobytu, datum narodenia, tel. č. a e-mail
3. uvedenie predmetu subdodávky
4. percentuálny podiel zákazky zabezpečovaný subdodávateľom.

|  |  |  |  |  |
| --- | --- | --- | --- | --- |
| **P.č.** | **Subdodávateľ** | **Údaje o osobe****oprávnenej konať****za subdodávateľa** | **Predmet****subdodávky** | **% podiel subdodávok** |
| 1. |  |  |  |  |
| 2. |  |  |  |  |
| 3. |  |  |  |  |

V .................................. dňa .................

Meno, priezvisko a podpis oprávnenej osoby uchádzača: ............................................

**Príloha č. 4 k Zmluve o dielo**

Opis predmetu zákazky

**Všeobecná situácia**:

1. Popis budovy: Nosný konštrukčný systém s deliacimi priečkami so 4 NP. Na každom podlaží kombinácie izieb, centrálne hygienické jadro, kuchynka, chodby a schodisko. Na niektorých podlažiach sú sklady a nájomné priestory. Dostupnosť jednotlivý podlaží je štandardným schodiskom. Budova je bez výťahu. Schodisko je tvorené z oceľovej konštrukcie. Stupnice schodiska sú tvorené z betónovej dosky položenej na oceľovú konštrukciu. Budova ma jeden vstup do budovy cez dvojkrídlové dvere a následne cez schodisko do ostatných nadzemných podlaží.
2. Možnosť prístupu je z vnútro-areálovej cesty Staré Grunty 36 – západná strana budovy. A podobne z východnej strany, z mestskej komunikácie Staré Grunty.
3. Zabezpečenie staveniska:
* Celý areál MLYNY UK – je kontrolovaný stálou SBS službou a systémom kontrolovaných vstupov. Vstupy AD blok M sú uzamykateľné, tak ako aj všetky miestnosti budovy.
* Hygiena: AD blok M je vybavený sociálnym zabezpečením (WC + tečúca voda) – bude poskytnuté na jednom podlaží. Možnosť prezlečenia môže byť poskytnutá v uzamykateľnej miestnosti v rámci staveniska.
* Zriadenie kancelárie, skladovanie materiálu: môže byť v jednej z miestností staveniska.
* Pripojenie na el. rozvod v každej miestnosti na 230V/16A. Pripojenie 400V z rozvodnej skrine 1NP. Pripojenie na vodu na každom podlaží z izieb – umývadlo, prípadne z centrálneho hygienického zariadenia.
* Pre likvidáciu odpadov: kontajner na stavebný odpad, či odstránené linoleum, je možné pristaviť zo severnej strany budovy viď výkres situácia.
* Je potrebné aby úspešný uchádzač zabezpečil stavenisko proti vstupu nepovoleným osobám .

**VÝMENA PODLÁH- Opis prác**

**Pôvodný stav**:

Budova bola odovzdaná do užívania v roku 1976. Na chodbách sa nachádzajú tri vrstvy rôznych linoleí. Na schodisku sa nachádzajú jedna alebo dve vrstvy. Najspodnejšia vrstva linolea je pôvodná.

* Odstránenie vrstiev starého linolea až po betónový poter
* Odstránenie nalepených soklíkov
* Odstránenie zostatkov lepidiel
* Odstránenie uvoľnených častí poterov a omietok
* Odstránenie vrstiev linolea z nášľapnej časti schodov
* Odstránenie nalepených rohov na čelnej strane schodov

**Nový stav:**

* Vyspravenie poterov a omietok (miesta kde sa má lepiť soklík) porušených odstraňovaním starého linolea
* Brúsenie podlahy (dôsledné odstránenie tenkých vrstiev lepidiel – penetrácie, zdrsnenie poteru pod nivelačnú hmotu)
* Vyliate nivelačnej hmoty
* Po vytvrdnutí nivelačnej hmoty nalepiť nové linoleum. Linoleum pre celý blok rovnakej farby a rovnaký vzor. Verejný obstarávateľ si vyberie farbu na základe predloženého vzorkovníka.
* Nalepenie soklíkov
* Nalepenie čiernych rohov na schody

 **Špecifikácia podlahovej krytiny a príslušenstva**

1. Podlahová krytina heterogénna – PVC
2. Zvarovacia šnúra pre heterogénnu PVC podlahovú krytinu
3. Soklová lišta
4. Lepidlo pre heterogénne podlahové krytiny
5. Kontaktné lepidlo pre extrémne namáhané spoje

**Technické špecifikácie: *(v prípade, ak dôjde počas vyhodnocovania ponúk k predloženiu produktov, ktoré spĺňajú minimálnu požadovanú úroveň parametrov zadaných verejným obstarávateľom, ale ich hodnota je iná ako nižšie uvedená, dôjde k úprave týchto parametrov v súlade s predloženou ponukou)***

1. **Podlahová krytina heterogénna – PVC (napr. Novoflor extra, Tarkett ruby 70 Nature, alebo ekvivalent)\* do záťažového prostredia – značka *(doplní úspešný uchádzač v súlade s predloženou ponukou)***

Základné parametre:

v súlade s harmonizovanou normou EN 14041:2004 určená pre použitie v interiéri.

Celková hrúbka: min 2,0mm

Hrúbka nášľapnej vrstvy (EN 429): 0,7- 0,8mm

Odolnosť voči bodovému zaťaženiu (EN 433) približne 0,03mm

Farebná stálosť (EN ISO 105-B02) – stupeň: ≥ 6

Reakcia na požiar: Bfl-s1

Certifikácia a klasifikácia

Záťažová trieda – komerčná (EN 685) – trieda: 33-34

Alebo záťažová trieda – priemyselná (EN 385) – trieda: 42-43

1. **Zváracia šnúra pre heterogénnu PVC podlahovú krytinu\* - značka *(doplní úspešný uchádzač v súlade s predloženou ponukou)***

Základné parametre:

Farba: vyberie verejný obstarávateľ na základe predloženého vzorkovníka úspešným ucchádzačom (preferencia prskané vzory napr. odtiene sivej)

Hrúbka: 4mm

*\*verejný obstarávateľ z hľadiska farebnej jednotnosti všetkých izieb požaduje dodržanie uvedené odtieňa/typu PVC) a nepripúšťa iný farebný ekvivalent*

1. **Soklová lišta - značka *(doplní úspešný uchádzač v súlade s predloženou ponukou)***

Určenie: Soklová lišta z mäkkého PVC určená na prekrytie vnútorných rohov, na ukončenie PVC podlahovej krytiny.

Základné parametre:

Materiál: PVC čiastočne ohybný

Typ lišty: rohová na podlahu

Povrchová úprava: jednofarebná

Vedenie káblov: nie

Pripevnenie: na lepenie

Farba:  vo farbe podlahovej krytiny

Rozmer: celková šírka 60mm (30mm + 30mm, jednoduchým „zalomením“ sa vytvorí 90° L profil)

1. **Lepidlo na PVC a gumové podlahoviny - značka *(doplní úspešný uchádzač v súlade s predloženou ponukou)***

Určenie: Disperzné lepidlo bez obsahu rozpúšťadiel na vodnej báze pre PVC podlahoviny v interiéri, použitie aj pre homogénne podlahové krytiny, určené pre nanášanie v tenkej vrstve (napr. UZIN KE 418, alebo ekvivalent).

1. **Kontaktné lepidlo pre extrémne namáhané spoje** **- značka *(doplní úspešný uchádzač v súlade s predloženou ponukou)***

Určenie: Špeciálne kontaktné lepidlo pre extrémne namáhané spoje s vyššou odolnosťou pri pôsobení tepla 110 ° C, pri pôsobení vody, pri dlhotrvajúcom ohýbaní, pod vysokým tlakom (napr. Chemoprén Extrém, alebo ekvivalent).

Pre materiály: koža , drevo, gumu, tvrdené plasty, kovy, textil, preglejku.

Nanášateľné štetcom, alebo valčekom.

**MALIARSKÉ A NATIERAČSKÉ PRÁCE- opis prác**

Maliarské a natieračské práce budú realizované v súlade s odsúhlaseným harmonogramom prác, technologickým postupom prác a s odsúhlaseným použitím materiálov. Predmetom práce je maľovanie izieb, chodieb a schodísk v interiéry a oceľových konštrukcií v exteriéry. Pôvodné nátery stien a stropov boli realizované vo viacerých vrstvách. Nie je vhodné použiť strojové maľovanie striekaním.

**Postup prác:**

* oškrabanie/obitie pôvodnej omietky po betónovú konštrukciu (vyčistenie podkladu)
* ošetrenie podkladu protiplesňovým náterom bez obsahu soli – steny, stropy
* presieťkovanie trhlín
* sadrová omietka, oprava štruktúrovanej omietky na chodbách
* prebrúsenie
* penetračný náter
* náter omietok, maľby z maliarskych zmesí

Ojedinelé murárske práce vyplývajúce z demontáže umývadiel.

**Technické špecifikácie:**

**Steny, stropy**

Vnútorný disperzný náter omietok, dvojnásobný – obyčajný náter stien, farba biela - belosť min. 88% BASO4 ( napr. Primalex, alebo evivalent) **-** **značka *(doplní úspešný uchádzač v súlade s predloženou ponukou)***

 **Umývací kútik -okolo umývadiel - pôvodný olejový náter, resp. obkladačky:**

* základný náter (napr. Eternex alebo ekvivalent) – farbu prispôsobiť vrchnému syntetickému náteru**- značka *(doplní úspešný uchádzač v súlade s predloženou ponukou)***
* syntetický náter - dvojnásobný, farba oker – odtieň odsúhlasí verejný obstarávateľ

**Opravy stien:**

Sadrová omietka - možnosť nanášania v hrúbkach od 5mm do 40mm, hrúbka zrna 0-0,7mm, vhodná na omietanie všetkých bežných stavebných materiálov vo vnútornom prostredí, vhodná ako povrchová úprava. Farba biela.

**Penetrácia stien pod omietku a pod vápennú farbu:**

* Pod vnútorný disperzný a akrylový náter - penetračný náter určený na úpravu povrchu pred aplikáciou interiérových farieb (napr. A-Grund alebo ekvivalent)- **značka *(doplní úspešný uchádzač v súlade s predloženou ponukou)***
* Pod omietku - hĺbková penetrácia pod ušľachtilú a bežnú omietku (napr. CEMIX Penetrácia H – hĺbková alebo ekvivalent) )-**značka *(doplní úspešný uchádzač v súlade s predloženou ponukou)***

**Riešenie plesne stien a stropov**

* V prípade silného zaplesnenia a narušenia maľby resp. omietky je zhotoviteľ povinný zamokra oškrabať omietku, po dôkladnom očistení a vysušení podkladu ho ošetriť protiplesňovým prípravkom bez obsahu soli (napr. DEZISAN bez obsahu soli alebo ekvivalent) a napenetrovať murivo.Následne použiť štandardný postup omietania a náteru podľa hore uvedených špecifikácií. Finálnu úpravu stien preventívne ošetriť protiplesňovým prípravkom (napr. DEZISAN bez obsahu soli alebo ekvivalent).**- značka *(doplní úspešný uchádzač v súlade s predloženou ponukou)***

Pozor, neškrabať omietku za sucha! Dochádza k distribúcii výtrusov, čo je zdraviu škodlivé a spôsobuje tiež šírenie plesní.

* V prípade mierneho zaplesnenia povrchu použiť na odstránenie plesní chemický prípravok na to určený bez obsahu soli!

Na trhliny je nutné použiť **- sklo vláknitú mriežku** - veľkosť očiek 3,5-5,0 mm, ktoré sú odolné voči vzájomnému posunutiu. Je opatrená ochrannou vrstvou voči vplyvu alkalického prostredia.

**Natieračské práce:** oceľové konštrukcie

* dverné a okenné oceľové konštrukcie
* prvky ústredného kúrenia (radiátory, rozvody)
* chodbové prechodové dverné rámy
* izby - všetky interiérové prvky (parapety, plechový obklad stien)
* zárubne do izieb, elektro rozvodní, skladov, nebytových priestorov
* oceľové prvky schodiska 1-4NP

**Stavebné práce** sa realizujú v rozsahu:

* Príprava oceľových podkladov pred nanesením náterových látok
* Odstránenie hrdze (napríklad: Odhrdzovač alebo ekvivalent)
* Odstránenie neorganických i organických nečistôt – prach, soli, popolček, grafit, mastnoty a pod.
* Odstránenie zvyškov vlhkosti – prípadný kondenzát
* Odstránenie uvoľnených častí starých náterov
* Vyplnenie škár tmelom – podľa potreby (napríklad: Body UNI-soft alebo ekvivalent)- **značka *(doplní úspešný uchádzač v súlade s predloženou ponukou)***
* Následne sa aplikuje protikorózna ochrana. Všetky oceľové prvky sa natierajú základným syntetickým náterom (napríklad S-2000 alebo ekvivalent) a vrchným syntetickým náterom s dohodnutým odtieňom (napríklad S-1110 alebo ekvivalent podľa farebného odtieňa)-  **značka *(doplní úspešný uchádzač v súlade s predloženou ponukou)***

**Podmienky realizácie:**

* pred začatím stavebných prác úspešný uchádzač predloží verejnému obstarávateľovi na schválenie špecifikácie s položkami materiálov a prvkov, ktoré plánuje použiť na realizáciu Diela, tieto musia byť schválené zástupcami verejného obstarávateľa,
* pred začatím realizácie prác je realizátor povinný predložiť vzorky farieb, materiálov a zariadení, ktoré chce na stavbe použiť. Verejný obstarávateľa si vyhradzuje právo vybrať si z predložených vzoriek,